25. 3. 2020., SRIJEDA

HRVATSKI JEZIK

**Danas ponavljamo i vježbamo pisanje i čitanje, a malo se i igramo riječima i rečenicama.**

**Prepiši ove rečenice *velikim tiskanim slovima u pisanku A*. Piši lijepo i uredno. Rečenicu koju si zapisao/zapisala najljepše podcrtaj svojom omiljenom bojicom:**

Ljiljana je moja draga prijateljica.

Ljudevit voli jesti čokoladne kolače.

Pas Njofra njuška po travnjaku.

Njihaljka je lijepa i Anja ju voli.

Đurđina susjeda je ispekla voćnu tortu.

Mađioničar Đuro je vješt i zanimljiv.

**Zatim samostalno rješavaj zadatke u radnoj bilježnici na str. 61.**

**Igraj se s nekim od ukućana (igra je usmena i služi za vježbanje govora i izgovora te učenje smisla rečenice, bez pisanja i prepisivanja!)**

***Slušaj i otkrij neobično***

Roditelj izgovara rečenice neobičnoga, izokrenutoga ili netočnoga sadržaja koje su zbog toga smiješne. Djeca slušaju, otkrivaju što je neobično, izokrenuto ili netočno, a onda pokušaju ispravno izgovoriti rečenicu.

|  |  |
| --- | --- |
| **Primjeri neobičnih rečenica:** | **Pravilne rečenice:** |
| Ploča piše po kredi.  Odmor zvoni na školskom zvonu.  Zadaća piše učenika.  U juhi se kuha lonac.  Jezero pliva u ribi.  Park je u klupi.  Olovka briše gumicu. | Kreda piše po ploči.  Školsko zvono zvoni na odmoru.  Učenik piše zadaću.  Juha se kuha u loncu.  Riba pliva u jezeru.  Klupa je u parku.  Gumica briše olovku. |

GLAZBENA KULTURA

U nedjelju, 22. 3. bio je Svjetski dan voda. Razmisli zašto je voda važna? Za što ju koristimo? Kako štediš vodu?

Otvori svoj e-udžbenik i poslušaj pjesmu Teče, teče, bistra voda na str. 40. Riječi pjesme su zapisane u obliku slikopriče. Pogledaj značenje sličica iz pjesme na str. 41. Pjevaj pjesmu više puta!

TJELESNA I ZDRAVSTVENA KULTURA

Nakon jutarnjeg vježbanja sa sportašem napravi ove vježbe:

*\*Napravi 20 čučnjeva i 20 trbušnjaka*

*\*Bočno valjanje lijevo i desno*-pokušaj izvesti ovu vježbu na krevatu ili tepihu,prisjeti se kako smo to vježbali u školi na strunjači

*\*Puzanje i provlačenje na različite načine-*izvedi puzanje po podu sobe, hodnika, provuci se ispod stola,…

Pripazi na pravilno izvođenje vježbi, ne žuri da se ne ozlijediš! Ponovi vježbe više puta kroz dan!

SRETNO U RADU!!!

